stanford-oval/wikipedia huggingface dataset:
สุกุมล คุณปลื้ม

| สุกุมล คุณปลื้มม> ป.ช., ม.ว.ม. |
| --- | --- |

รัฐมนตรีว่าการกระทรวงวัฒนธรรม
ดำรงตำแหน่ง 9 สิงหาคม 2554 – 28 ตุลาคม 2555
นายกรัฐมนตรี: ยิ่งลักษณ์ ชินวัตร
ก่อนหน้า: นิพิฏฐ์ อินทรสมบัติ
ถัดไป: สนธยา คุณปลื้ม
 
ข้อมูลส่วนบุคคล
เกิด: 25 กันยายน พ.ศ. 2518 (49 ปี) จังหวัดชลบุรี ประเทศไทย
ศาสนา: พุทธ
พรรคการเมือง: พลังชล (2554–2561) พลังประชารัฐ (2561–2565) เพื่อไทย (2565–ปัจจุบัน)
คู่สมรส: สนธยา คุณปลื้ม
บุตร: 4 คน

สุกุมล คุณปลื้ม (เกิด
25 กันยายน พ.ศ. 2518) อดีตรัฐมนตรีว่าการกระทรวงวัฒนธรรม ในรัฐบาลของนางสาวยิ่งลักษณ์ ชินวัตร และอดีตสมาชิกสภาผู้แทนราษฎรจังหวัดชลบุรี สังกัดพรรคพลังชล
ประวัติ

สุกุมล คุณปลื้ม (สกุลเดิม โขนแจ่ม) ชื่อเล่น: เบียร์ เกิดเมื่อวันที่ 25 กันยายน พ.ศ. 2518 เป็นบุตรของนายเสนาะ กับนางอังคณา โขนแจ่ม สำเร็จชั้นประถมศึกษาจากโรงเรียนดาราสมุทร ชั้นมัธยมศึกษาตอนต้นจากโรงเรียนเซนต์ปอลคอนแวนต์ และจบมัธยมศึกษาตอนปลายจากโรงเรียนวัฒนาวิทยาลัย ปริญญาตรีคณะบริหารธุรกิจ มหาวิทยาลัยอัสสัมชัญ ด้านชีวิตครอบครัวสมรสกับนายสนธยา คุณปลื้ม มีบุตรด้วยกัน 4 คน
การทำงาน

สุกุมล คุณปลื้ม เริ่มเข้าสู่งานการเมืองโดยได้รับเลือกตั้งเป็นสมาชิกสภาผู้แทนราษฎร จังหวัดชลบุรี สังกัดพรรคพลังชล ในการเลือกตั้ง พ.ศ. 2554 และได้รับแต่งตั้งเป็นรัฐมนตรีว่าการกระทรวงวัฒนธรรม ในรัฐบาลของนางสาวยิ่งลักษณ์ ชินวัตร ซึ่งเป็นรัฐมนตรีที่อายุน้อยที่สุดในคณะรัฐมนตรีคณะที่ 60 ของไทยอีกด้วย
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
อาฮัด บินต์ อับดุลลาห์

| อาฮัด บินต์ อับดุลลาห์ |
| --- | --- |
พระอัครมเหสีในสุลต่านแห่งโอมาน

พระอัครมเหสีในสุลต่านแห่งโอมาน
ดำรงพระยศ: 11 มกราคม พ.ศ. 2563 - ปัจจุบัน (5 ปี 0 วัน)

ประสูติ: 4 เมษายน พ.ศ. 2512 (55 ปี)
พระราชสวามี: สมเด็จพระราชาธิบดีสุลต่านฮัยษัม บิน ฏอริก อัสซะอีด
พระบุตร: ไซยิด เดยาซิน บิน ฮัยษัม  ไซยิด บิลารับ บิน ฮัยษัม อาล ซะอีด  ไซยิดดา ตูรายา บินต์ ฮัยษัม  ไซยิดดา โอไมมา บินต์ ฮัยษัม
ราชวงศ์: อัสซะอีด
พระบิดา: อับดุลลาห์ บิน ฮาหมัด อัล-บูไซดิ
ไซยิดดา อาฮัด บินต์ อับดุลลาห์ อัลบูไซดิยาห์ (อังกฤษ: Her Highness The Honourable Lady Sayyida Ahad Bint Abdullah Bin Hamad Al Busaidiyah) ประสูติเมื่อวันที่ 4 เมษายน เป็นบุตรีใน อับดุลลาห์ บิน ฮาหมัด อัล-บูไซดิ พระบิดาของพระองค์นั้น เป็นปลัดกระทรวงยุติธรรมในโอมาน พระองค์ทรงเรียนจบด้านสังคมวิทยา
พระองค์ทรงอภิเษกสมรสกับ สมเด็จพระราชาธิบดีสุลต่านฮัยษัม บิน ฏอริก อัสซะอีด มีพระบุตรดังนี้
ไซยิด เดยาซิน บิน ฮัยษัม
ไซยิด บิลารับ บิน ฮัยษัม อาล ซะอีด
ไซยิดดา ตูรายา บินต์ ฮัยษัม
ไซยิดดา โอไมมา บินต์ ฮัยษัม
ปัจจุบันพระองค์ดำรงพระอิสริยยศ พระอัครมเหสีในสุลต่านแห่งโอมาน แต่พระองค์ก็มิได้รับการสถาปนาเป็น สมเด็จพระราชินีแห่งโอมานแต่อย่างที่คาดการณ์กันไว้ พระอิสริยยศพระองค์เทียบชั้นได้กับ พระราชเทวี ในฐานันดรไทย
อุไรวรรณ เทียนทอง

| อุไรวรรณ เทียนทองม> ป.ช., ม.ว.ม. |
| --- | --- |

เลขาธิการรัฐมนตรีว่าการกระทรวงวัฒนธรรม
ดำรงตำแหน่ง 3 ตุลาคม พ.ศ. 2545 – 8 พฤศจิกายน พ.ศ. 2546
นายกรัฐมนตรี: ทักษิณ ชินวัตร
ก่อนหน้า: -
ถัดไป: อนุรักษ์ จุรีมาศ
รัฐมนตรีว่าการกระทรวงแรงงาน
ดำรงตำแหน่ง 8 พฤศจิกายน พ.ศ. 2546 – 11 มีนาคม พ.ศ. 2548
นายกรัฐมนตรี: ทักษิณ ชินวัตร
ก่อนหน้า: สุวัจน์ ลิปตพัลลภ
ถัดไป: สรอรรถ กลิ่นประทุม
รัฐมนตรีว่าการกระทรวงวัฒนธรรม
ดำรงตำแหน่ง 11 มีนาคม พ.ศ. 2548 – 3 กุมภาพันธ์ พ.ศ. 2549
นายกรัฐมนตรี: ทักษิณ ชินวัตร
ก่อนหน้า: อนุรักษ์ จุรีมาศ
รัฐมนตรีว่าการกระทรวงแรงงาน
ดำรงตำแหน่ง 6 กุมภาพันธ์ พ.ศ. 2551 – 2 ธันวาคม พ.ศ. 2551
นายกรัฐมนตรี: สมัคร สุนทรเวช สมชาย วงศ์สวัสดิ์
ก่อนหน้า: อภัย จันทนจุลกะ
ถัดไป: ไพฑูรย์ แก้วทอง
 
ข้อมูลส่วนบุคคล
เกิด: 9 กรกฎาคม พ.ศ. 2485 (82 ปี) เขตหนองแขม กรุงเทพมหานคร ประเทศไทย
พรรคการเมือง: ประชาราช (2549–2554) เพื่อไทย (2554–ปัจจุบัน)
คู่สมรส: เสนาะ เทียนทอง

อุไรวรรณ เทียนทอง (เกิด 9 กรกฎาคม พ.ศ. 2485) อดีตรัฐมนตรีว่าการกระทรวงแรงงาน อดีตรัฐมนตรีว่าการกระทรวงวัฒนธรรม และเป็นภริยาของเสนาะ เทียนทอง อดีตหัวหน้าพรรคประชาราช
ประวัติ

นางอุไรวรรณ เทียนทอง เกิดเมื่อวันที่ 9 กรกฎาคม พ.ศ. 2485 สมรสกับนายเสนาะ เทียนทอง หัวหน้าพรรคประชาราช สำเร็จการศึกษาพาณิชยศาสตรบัณฑิต จากมหาวิทยาลัยธรรมศาสตร์ และบัญชีบัณฑิต จากมหาวิทยาลัยธรรมศาสตร์
อุไรวรรณ มีบุตร-ธิดา 2 คน ได้แก่
สรวงศ์ เทียนทอง รัฐมนตรีว่าการกระทรวงการท่องเที่ยวและกีฬา
สิริวัลย์ เทียนทอง
การทำงาน > รับราชการ

อุไรวรรณ เทียนทอง เริ่มต้นรับราชการในสังกัดกรมการปกครอง กระทรวงมหาดไทย ได้ดำรงตำแหน่งสำคัญหลายตำแหน่งอาทิ เสมียนตราจังหวัดปราจีนบุรี นครนายก นนทบุรี และดำรงตำแหน่ง ผู้อำนวยการส่วนการคลังท้องถิ่น กรมการปกครอง ในปี พ.ศ. 2540 และได้รับการเลื่อนตำแหน่งจนตำแหน่งสุดท้ายก่อนเกษียณอายุราชการ ในปี พ.ศ. 2545 คือ ผู้อำนวยการสำนักบริหารการศึกษาท้องถิ่น (ระดับ 9) กรมการปกครอง
การทำงาน > การเมือง

หลังจากเกษียณอายุราชการแล้ว จึงหันเหเข้าสู่งานการเมือง โดยรับตำแหน่งรัฐมนตรีว่าการกระทรวงวัฒนธรรม (คนแรก) ในรัฐบาลของพันตำรวจโททักษิณ ชินวัตร ซึ่งถูกมองว่าเป็นการรับตำแหน่งในโควตาของนายเสนาะ เทียนทอง นอกจากนั้นยังได้ทำงานในด้านแรงงาน ตำแหน่งรัฐมนตรีว่าการกระทรวงแรงงาน ในสามรัฐบาล คือ รัฐบาลพันตำรวจโททักษิณ ชินวัตร รัฐบาลนายสมัคร สุนทรเวช และรัฐบาลนายสมชาย วงศ์สวัสดิ์
เครื่องราชอิสริยาภรณ์

พ.ศ. 2544 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2539 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2536 –  เหรียญจักรพรรดิมาลา (ร.จ.พ.)
ลัคนา หวงมณีรุ่งโรจน์

| ลัคนา หวงมณีรุ่งโรจน์ |
| --- | --- |

สารนิเทศภูมิหลัง
เกิด: 21 มีนาคม พ.ศ. 2526 (41 ปี) ลัคนา หวงมณีรุ่งโรจน์ จังหวัดจันทบุรี ประเทศไทย
คู่สมรส: อัลเบิร์ท เดมอน (2557–ปัจจุบัน)
บุตร: 2 คน
อาชีพ: นักแสดง นักร้อง พิธีกร ดีเจ นักธุรกิจ
ปีที่แสดง: พ.ศ. 2543–2559
ผลงานเด่น: วัยร้ายไฮสคูล (2544) วัยร้ายเฟรชชี่ (2545)
สังกัด: อาร์เอส (2542–2547) โมโนมิวสิก (2556–2559)
ลัคนา หวงมณีรุ่งโรจน์ (เกิด 21 มีนาคม พ.ศ. 2526) ชื่อเล่น อ้อน เป็นนักร้อง นักแสดง พิธีกร และดีเจชาวไทย สังกัดอาร์เอส (2542–2547) และสังกัด โมโนมิวสิก (2556–2559) มีชื่อเสียงจากเพลง คนนิสัยเสีย, อ้อนไว้, ลึกซึ้ง, เปลี่ยนเป็นเขาก็ได้นะ เป็นต้น
ประวัติ

ลัคนา หวงมณีรุ่งโรจน์ หรือเป็นที่รู้จักกันในชื่อ อ้อน ลัคนา เกิดวันจันทร์ที่ 21 มีนาคม พ.ศ. 2526 ที่จังหวัดจันทบุรี ด้านชีวิตครอบครัวมีพี่น้องทั้งหมด 5 คน อ้อน ลัคนาเข้าสู่วงการบันเทิงจากการประกวดร้องเพลง ในรายการ Nivea Z Challenge ในปี พ.ศ. 2542 ซึ่งได้รับรางวัลชนะเลิศ หลังจากนั้นก็มีโอกาสมาเทสเสียงที่ค่ายอาร์เอส จนได้รับสัญญาเป็นนักร้องในสังกัดค่ายอาร์เอสทันที
มีผลงานอัลบั้มชุดแรก ในปี พ.ศ. 2543 ในชื่ออัลบั้ม "ลูกอ้อนเที่ยวล่าสุด" เปิดตัวด้วยเพลงอ้อนไว้ ต่อด้วย คนนิสัยเสีย เป็นอัลบั้มที่ประสบความสำเร็จได้รับการตอบรับจากแฟนเพลงอย่างดีทีเดียว จึงได้มีการเปลี่ยนปกอัลบั้มใหม่ฉลองความสำเร็จในชื่อ "ลูกอ้อนเที่ยวล่าสุด (Special Album)" และเพิ่มเพลงพิเศษอีกสองเพลงคือ "ตอบแทน" และ "สนิทหมาด ๆ"
ปีถัดมา ลัคนาได้มีโอกาสแสดงละครโทรทัศน์เรื่องแรก "วัยร้ายไฮสคูล" แสดงคู่กับ ริว-อาทิตย์ ตั้งสวัสดิ์รัตน์ และได้ร้องเพลงประกอบละครเรื่องนี้ด้วยเช่นเพลง "ในมุมหนึ่ง", "วัยร้าย" เป็นต้น ออกอากาศทางช่อง 3 ต่อมาได้มีภาคต่อของละครในชื่อ "วัยร้ายเฟรชชี่" ซึ่งใช้นักแสดงเดียวกันทั้งหมด
ปี พ.ศ. 2545 ลัคนาได้ออกอัลบั้มชุดที่ 2 ห่างจากอัลบั้มชุดแรกไปนานถึงสองปีเต็ม ในชื่อชุด "อ้อน เข็ดฟัน" กับแนวเพลงและภาพลักษณ์ที่มีสีสันมากขึ้น ด้านภาพลักษณ์ อ้อนก็กลับมากับทรงและสีผมที่เปรี้ยวมากขึ้น ส่วนแนวเพลงก็จะมีสีสันมากขึ้นเช่นกัน โดยเฉพาะเพลงเร็วที่มีดนตรีแปลก ๆ เข้ามาผสม ไม่ได้เป็นป๊อบแดนซ์ใสๆแบบชุดแรก โดยชุดนี้เปิดตัวด้วยเพลงเร็ว "เล่นตัว" และตามด้วยเพลงช้าทั้งหมดคือเพลง "เมื่อก่อนก็อยู่คนเดียว", "อย่าบอกว่ารักเขา" และ "อุ่นใจ"
นอกจากนี้ยังได้ออกอัลบั้มพิเศษของอาร์เอส ลัคนาได้มีอัลบั้มพิเศษที่รวมศิลปินอาร์เอสในยุคนั้นมากมายไม่ว่าจะเป็นอัลบั้ม "The Celebration" อัลบั้มที่นำเพลงเก่าในอดีตมาขับร้องใหม่ซึ่งอ้อนได้ร้องเพลง "ดั่งนกเจ็บ" ต่อด้วยอัลบั้มพิเศษ "What'Love?" โดยโปรเจกต์พิเศษนี้ จะเริ่มประเดิมด้วยอัลบั้มเพลงที่ 10 ศิลปิน มาถ่ายทอดกลิ่นอายของความรักที่หลากหลาย ผ่านบทเพลงไพเราะทั้ง 10 เพลง ซึ่งอ้อนได้ขับร้องเพลง "รักคือ...ดอกไม้"
ต่อมาในปี พ.ศ. 2546 ลัคนากำลังจะมีผลงานเพลงชุดที่ 3 โดยมีการเข้าห้องอัดเพลงไปแล้วอย่างเต็มอัลบั้ม พร้อมที่จะเปิดตัวในเพียงไม่กี่เดือนในระยะเวลานั้น และเตรียมเปิดตัวด้วยเพลง เปลี่ยนกันไหม, กลั้นใจ และเพลง ปากดี ขี้เหงา เอาแต่ใจ แต่มีเหตุให้ต้องพับโปรเจกต์อัลบั้มชุดนี้ลง ภายหลังเพลงทั้งหมดในอัลบั้มชุดที่ 3 ของอ้อน ถูกนำไปร้องโดยศิลปินท่านอื่น หลังจากนั้นลัคนาได้ออกอัลบั้มพิเศษในชื่อ "Aon Unseen Nice Trip" เป็นการนำเพลงในอัลบั้มทุกชุดของอ้อน มาเรียบเรียงดนตรีใหม่ในสไตล์ อคูสติก เวอร์ชัน ก่อนจะหมดสัญญากับทางอาร์เอสไปในที่สุด
ภายหลังเธอได้เป็นดีเจที่คลื่น Virgin Star FM 98 จัดรายการช่วงเวลา 6.00-10.00 น ทุกวันจันทร์-ศุกร์ และในปีพ.ศ. 2556 ลัคนาได้กลับมามีผลงานเพลง กับซิงเกิ้ลแรกที่ชื่อว่า "ออกอาการ" กับสังกัดใหม่ "โมโนมิวสิก" และออกซิงเกิ้ลใหม่ตามมาอีกหลายเพลง
ปัจจุบัน เป็นดีเจคลื่น EAZY FM 105.5 ช่วง Chitchat Show คู่กับ ดีเจ พรรษวัตร์ พัฒนเทียรฆ เวลา 09:00-12:00 น. วันจันทร์-ศุกร์
ชีวิตส่วนตัว

ด้านชีวิตส่วนตัว สมรสกับ อัลเบิร์ท เดมอน อดีตหนึ่งในศิลปินวง ยูเอชที หลังคบหาดูใจกันมาอย่างยาวนานถึง 14 ปี เมื่อวันที่ 21 เมษายน พ.ศ. 2557 ทั้งคู่เข้ารับพระราชทานน้ำสังข์ ท่ามกลางความยินดีของครอบครัว โดยจะมีพิธีฉลองในวันที่ 20 กันยายน ณ โรงแรมแชงกรี-ลา กรุงเทพฯ โดยในช่วงเช้าจะมีพิธีตามศาสนาคริสต์ที่โบสถ์
ปัจจุบันมีบุตร-ธิดาด้วยกัน 2 คน คือ น้องเลอา เกิดเมื่อวันที่ 18 กันยายน พ.ศ. 2563 และ น้องเลตั้น เกิดเมื่อวันที่ 29 มีนาคม พ.ศ. 2566
การศึกษา

ระดับชั้นประถมศึกษาปีที่ 1–5 โรงเรียนสตรีมารดาพิทักษ์ จันทบุรี
ระดับชั้นประถมศึกษาปีที่ 6 โรงเรียนมหาวีรานุวัตร กรุงเทพมหานคร
ระดับชั้นมัธยมศึกษา โรงเรียนสตรีวัดมหาพฤฒาราม ในพระบรมราชินูปถัมภ์ กรุงเทพมหานคร
ระดับปริญญาตรี คณะมนุษยศาสตร์ สาขาการท่องเที่ยวและการโรงแรม มหาวิทยาลัยกรุงเทพ ปทุมธานี
ระดับปริญญาโท MBA Stamford International University (Thailand) กรุงเทพมหานคร
ผลงานเพลง > สตูดิโออัลบั้ม

| ปี | ชื่ออัลบั้ม | รายชื่อเพลง |
| --- | --- | --- |
| 2543 | ลูกอ้อนเที่ยวล่าสุด วางจำหน่าย:  22 มิถุนายน พ.ศ. 2543  สังกัด: RS Promotion  รูปแบบ: ซีดี, เทป |  อ้อนไว้  เขามีคนรักกันหมดแล้ว  คนนิสัยเสีย  อ๊ะ...ก็ได้  ลึกซึ้ง  บรรยากาศเป็นใจ  ดูหนังคนเดียว  ตื่นได้แล้ว  เปลี่ยนเป็นเขาก็ได้นะ  ไม่รักแล้วจะบอก |
| 2545 | อ้อน เข็ดฟัน วางจำหน่าย:  2 พฤษภาคม พ.ศ. 2545  สังกัด: RS Promotion  รูปแบบ: ซีดี, เทป, วีซีดี |  เล่นตัว  เมื่อก่อนก็อยู่คนเดียว  อย่าบอกว่ารักเขา  7 วัน  คนไม่ดี  จะรักทำไม  เมื่อไหร่จะรักกัน  อุ่นใจ  แวะมาดูที  ไม่รักไม่ต้องห่วง |
ผลงานเพลง > อัลบั้มพิเศษ

| ปี | ชื่ออัลบั้ม | รายชื่อเพลง |
| --- | --- | --- |
| 2543 | ลูกอ้อนเที่ยวล่าสุด (Special Album) (เปลี่ยนปก+เพิ่มเพลง: ตอบแทน, สนิทหมาดๆ) วางจำหน่าย:  1 พฤศจิกายน พ.ศ. 2543  สังกัด: RS Promotion  รูปแบบ: ซีดี, เทป |  ตอบแทน  สนิทหมาดๆ  อ้อนไว้  เขามีคนรักกันหมดแล้ว  คนนิสัยเสีย  อ๊ะ...ก็ได้  ลึกซึ้ง  บรรยากาศเป็นใจ  ดูหนังคนเดียว  ตื่นได้แล้ว  เปลี่ยนเป็นเขาก็ได้นะ  ไม่รักแล้วจะบอก |
| 2547 | Aon Unseen Nice Trip (รวมเพลงในรูปแบบ Acoustic) วางจำหน่าย:  10 พฤศจิกายน พ.ศ. 2547  สังกัด: RS Promotion  รูปแบบ: ซีดี, เทป, วีซีดี |  คนนิสัยเสีย  เมื่อก่อนก็อยู่คนเดียว  รักคือ..ดอกไม้  ตอบแทน  ในมุมหนึ่ง  อย่าบอกว่ารักเขา  ถึงเวลาแล้วหรือ  ลึกซึ้ง  เขามีคนรักกันหมดแล้ว  อุ่นใจ |
| 2547 | Freshen Up (รวมเพลงของอ้อน ลัคนา) วางจำหน่าย:  10 พฤศจิกายน พ.ศ. 2547  สังกัด: RS Promotion  รูปแบบ: ซีดี, เทป, วีซีดี |  ในมุมหนึ่ง  ตอบแทน  อย่าบอกว่ารักเขา  เขามีคนรักกันหมดแล้ว  ถึงเวลาแล้วหรือ  ดั่งนกเจ็บ  คนนิสัยเสีย  อุ่นใจ  ลึกซึ้ง  เมื่อก่อนก็อยู่คนเดียว  เปลี่ยนเป็นเขาก็ได้นะ  อ้อนไว้ |
ผลงานเพลง > อัลบั้มที่ออกร่วมกับศิลปินท่านอื่น

| ปี | ชื่ออัลบั้ม | รายชื่อเพลง |
| --- | --- | --- |
| 2544 | The Celebration ชุดที่ 1 (ขับร้องเพลง: ดั่งนกเจ็บ) วางจำหน่าย:  30 มกราคม พ.ศ. 2544  สังกัด: RS Promotion  รูปแบบ: ซีดี, เทป |  รอวันฉันรักเธอ / ดัง  ดั่งนกเจ็บ / อ้อน  ขอคืน-ไม่อาจเปลี่ยนใจ /Jr. Voy  ยอมยกธง / โฟร์ท  อย่าคิดว่าเธอไม่มีใคร/ แหม่ม  หัวใจไม่เสริมใยเหล็ก / อาร์ม  เท้าไฟ / Bazoo  เธอคือผู้หญิงคนนั้น / โดม  กระจกร้าว / ทัช,Tycoon  Z เลย / หลุยส์  คนข้างเคียง / หนุ่ม  สวีท / ลิฟท์กับออย |
| 2546 | PCT Marathon Dance Expo (ขับร้องเพลง: Marathon ,Sha La La La La, สุดแรงเต้น) วางจำหน่าย:  11 กรกฎาคม พ.ศ. 2546  สังกัด: RS Promotion  รูปแบบ: ซีดี, เทป, วีซีดี |  Marathon / รวมศิลปิน  ใช่มาก...อารมณ์นี้ / ดีทูบี  ส่วนตัวมาก / วงบาซู  โทษครับพี่ / จอห์นนี่, อนัน อันวา, Vitamin A  Go Now (Thai version) / จอห์นนี่  สุดแรงเต้น / รวมศิลปิน  มันต้องเต้นVitamin A  คิกคาปู้ / อนัน อันวา  Sha La La La La / อ้อน, ไดอาน่า  D2B YMCA Mix / ดีทูบี |
| 2546 | What's Love? (ขับร้องเพลง: รักคือ...ดอกไม้) วางจำหน่าย:  6 พฤศจิกายน พ.ศ. 2545  สังกัด: RS Promotion  รูปแบบ: ซีดี, เทป, วีซีดี |  รักคือ...ปาฎิหาริย์ / ฟอร์ด  รักคือ...เธอ / แนนซี่  รักคือ...สายลม / จอห์นนี่ อันวา  รักคือ...กำแพง / ซอ The Sis  รักคือ...สิ่ง เล็กๆ น้อยๆ / แหม่ม พัชริดา  รักคือ...ดอกไม้ :/ อ้อน ลัคนา  รักคือ...ทุกลมหายใจ / ศิต  รักคือ...เงา / แพท  รักคือ...เด็กน้อย / ปอนด์  รักคือ...ไฟ / อู๋ ธรรพ์ณธร |
ผลงานเพลง > ซิงเกิล

ร่วมร้องเพลง สดุดี มหาราชา Short Version 11 (2556)
| ปี | ชื่ออัลบั้ม | รายชื่อเพลงในอัลบั้ม |
| --- | --- | --- |
| 2556 - 2559 | Aon Luckkana |  01.ออกอาการ  02.อยากให้ความคิดมีเสียง  เพลงประกอบภาพยนตร์ The Library(เดอะ ไลบรารี่)  03.พับท้องฟ้า  04.ห่างไกล ใกล้กัน  05.ไม่ได้ฟังแต่ยังได้ยิน เพลงประกอบหนังสือ Sound About |
ผลงานเพลง > เพลงประกอบละคร

อัลบั้มเพลงประกอบละคร วัยร้ายไฮสคูล (พ.ศ. 2544)
วัยร้าย (อ้อน , นาตาลี)
ในมุมหนึ่ง (อ้อน)
ทางโค้ง (นาตาลี)
คณิตศาสตร์ (อ้อน , นาตาลี)
รักคุณเข้าแล้ว (อ้อน)
รักของเพื่อน (อ้อน ,นาตาลี , ริว)
มากกว่าคำขอบคุณ (อ้อน , นาตาลี , ริว)
หัวใจสะพายเป้ (อ้อน ,ริว , นาตาลี)
วันเกิด (อ้อน , นาตาลี)
ในมุมหนึ่ง (ดนตรีฝึกร้อง)
อัลบั้มเพลงประกอบละคร วัยร้ายเฟรชชี่ (พ.ศ. 2545)
เด็กใหม่ (มา-หา-อะ-ไร) (รวมศิลปิน)
รู้ทั้งรู้ (บิ๊ก)
ถึงเวลาแล้วหรือ (อ้อน)
เรื่องเดียวที่หนาว (บิ๊ก)
พระจันทร์ ตะวัน ดวงดาว (อ้อน , นาตาลี)
ที่ผ่านมาเรียกว่าอะไร (แดน)
รักกันสักที (อ้อน , นาตาลี)
ไม่เคยรักเธอ..แต่? (นาตาลี)
ลืมฉัน (ริว)
มิตรภาพ..ตลอดไป (อ้อน , นาตาลี)
ผลงานเพลง > งานเพลงที่ไม่ได้ออก

เพลง "เปลี่ยนกันไหม" เป็นเพลงในอัลบั้มชุดที่ 3 (ปี 2546) ของอ้อน ซึ่งไม่ได้ปล่อยออกมา แต่เมื่อปี 2559 ค่ายเดโมแลป ได้นำDEMOมาปล่อยในเพจเฟซบุ๊ค ซึ่งในปี 2549 โฟร์-มด ได้นำมาร้อง จนเป็นเพลงฮิตสร้างชื่อเสียงในขณะนั้น
เพลง "กลั้นใจ" เป็นเพลงในอัลบั้มชุดที่ 3 (ปี 2546) ซึ่งไม่ได้ถูกปล่อยมาเช่นกัน ส่งผลทำให้เกิร์ลลีเบอร์รี ได้นำไปร้องและถูกบรรจุไว้ในอัลบั้ม "B-Mix - Girly Berry Friend Club" วางแผงเมื่อปี 2547 ซึ่งค่ายเดโมแลป ได้นำDEMOมาปล่อยให้ได้ฟังกันในเพจ "DemoLa"
ผลงานการแสดง > ละครโทรทัศน์

| 0 | 1 | 2 | 3 |
| --- | --- | --- | --- |

| ปี | เรื่อง | รับบทเป็น | ช่อง |
| 2544 | วัยร้ายไฮสคูล | อ้อน | ช่อง 3 |
| 2545 | วัยร้ายเฟรชชี่ | อ้อน | ช่อง 3 |
| 2547 | คู่รักพลิกล็อก | วุ้นเส้น | ช่อง 3 |
ผลงานการแสดง > ภาพยนตร์

| ปี | เรื่อง | รับบทเป็น |
| --- | --- | --- |
| 2546 | รักบี้วี๊ดบึ้ม (Toosie Never Die) | หนุงหนิง |
ผลงานการแสดง > คอนเสิร์ต

อาร์.เอส. มิทติ้ง คอนเสิร์ต สตาร์ มิชชั่น มันส์หลุดโลก (22 ธันวาคม 2544)
The Celebration Concert (2544)
D2B Summer Live Concert (2545)
PCT Marathon Dance Expo Concert (2546)
คอนเสิร์ต ได้เวลา...เจมส์ (8 กันยายน 2555)
ผลงานการแสดง > ผลงานดีเจ

ปัจจุบัน
ดีเจคลื่น EAZY FM 102.5 ช่วง CHITCHAT SHOW คู่กับ ดีเจ รวีโรจน์ เลิศพิภพเมธา เวลา 9:00 - 12:00 วันจันทร์-ศุกร์
อดีต
Virgin Star FM 98 คู่กับ ดีเจ ชัยนนท์ หาญคีรีรัตน์ เวลา 06:30 - 10:00 วันจันทร์-ศุกร์ (2557 - 30 กันยายน 2558)
ดีเจคลื่น EAZY FM 105.5 ช่วง Chitchat Show คู่กับ ดีเจ พรรษวัตร์ พัฒนเทียรฆ เวลา 9:00 - 12:00 วันจันทร์-ศุกร์
แหล่งข้อมูลอื่น

ลัคนา หวงมณีรุ่งโรจน์ ที่เฟซบุ๊ก
ลัคนา หวงมณีรุ่งโรจน์ ที่อินสตาแกรม
บิลารับ บิน ฮัยษัม อาล ซะอีด

ไซยิด บิลารับ บิน ฮัยษัม อาล ซะอีด (อาหรับ: بلعرب بن هيثم آل سعيد) ประสูติเมื่อวันที่ 10 มกราคม พ.ศ. 2538 เป็นพระราชโอรสพระองค์รองใน สมเด็จพระราชาธิบดีสุลต่านฮัยษัม บิน ฏอริก อาล ซะอีด กับ ไซยิดดา อาฮัด บินต์ อับดุลลาห์ อัลบูไซดิยาห์ เป็นพระอนุชาใน เจ้าชายเดยาซิน มกุฎราชกุมารแห่งโอมาน ปัจจุบันทรงอยู่ในลำดับที่ 2 แห่งการสืบพระราชบัลลังก์โอมาน พระกรณียกิจของพระองค์คือ ประธานโครงการนวัตกรรมและการเริ่มต้นธุรกิจบนพื้นฐานเทคโนโลยีแห่งโอมาน
พระองค์ทรงมีพระชายา แต่ทางสำนักพระราชวังมิได้เปิดเผยพระนาม ทรงมีพระโอรส 1 พระองค์ ซึ่งประสูติเมื่อเดือนธันวาคม พ.ศ. 2566
เหรียญที่ระลึกจากพระราชบิดา

โอมาน :
First Class of the Civil Order of Oman (18 พฤศจิกายน พ.ศ. 2567).
↑  His Majesty Sultan Haitham bestows Order of Oman on HH Sayyid Theyazin and HH Sayyid Bilarab
อธิป ทองจินดา

| อธิป ทองจินดา |
| --- | --- |

สารนิเทศภูมิหลัง
ชื่อเกิด: อธิป สุขจินดาทอง
ชื่ออื่น: นิว
เกิด: 10 ธันวาคม พ.ศ. 2508 จังหวัดชลบุรี ประเทศไทย
เสียชีวิต: 1 ตุลาคม พ.ศ. 2530 (21 ปี) กรุงเทพมหานคร ประเทศไทย
บิดา: พิทักษ์ สุขจินดาทอง
มารดา: สมศรี สุขจินดาทอง
อาชีพ: นักแสดง,นายแบบ
ปีที่แสดง: พ.ศ. 2527 - 2530
ThaiFilmDb
อธิป ทองจินดา ชื่อเล่น นิว มีชื่อจริงว่า อธิป สุขจินดาทอง (10 ธันวาคม พ.ศ. 2508 - 1 ตุลาคม พ.ศ. 2530) เป็นนักแสดงชาวไทย
ประวัติ

อธิป มีภูมิลำเนาอยู่จังหวัดชลบุรี เป็นบุตรคนที่ 8 ของนายพิทักษ์ และนางสมศรี สุขจินดาทอง สำเร็จการศึกษาชั้นมัธยมศึกษาปีที่ 5 จากโรงเรียนชลราษฎรอํารุง และกำลังศึกษาที่มหาวิทยาลัยรามคำแหง
เขาเข้าสู่วงการบันเทิงปลายปี 2527 โดยการเป็นนายแบบ และถ่ายโฆษณา ตั้งแต่ยังเรียนอยู่ เป็นนายแบบที่ถ่ายให้กับนิตยสารแพรวอยู่หลายเล่ม แสดงภาพยนตร์เรื่องแรกในปี 2528 ในเรื่อง สองพี่น้อง ภาพยนตร์ของค่ายไฟว์สตาร์ รับบทเป็นน้องชายของอำพล ลำพูน ถือว่าประสบความสำเร็จพอสมควร (ฉาย 5 ตค.) จากนั้นแสดงภาพยนตร์เรื่องที่ 2 แสดงเป็นพระเอกเดี่ยว ๆ ในเรื่อง นายร้อยสอยดาว ของประยูร วงศ์ชื่น แสดงคู่กับนางเอก ลีลาวดี วัชโรบล และได้แสดงภาพยนตร์อีกหลายเรื่อง เช่น  กว่าจะรู้เดียงสา, รักหน่อยน่า และเล่นเป็นตัวรองหลาย ๆ เรื่อง แสดงภาพยนตร์รวม ๕ เรื่อง ในช่วงเวลา 2 ปีกว่า
อนึ่งในช่วงเข้าวงการใหม่ๆ อธิป ทองจินดายังเคยคบหากับนักแสดงสาว จินตหรา สุขพัฒน์
การเสียชีวิต

ในวันที่ 1 ตุลาคม พ.ศ. 2530 อธิปเสียชีวิตเนื่องจากประสบอุบัติเหตุทางรถยนต์ส่วนตัวบริเวณแยกถนนประดิพัทธ์ตัดถนนพระราม 6 เสียชีวิตด้วยสภาพนอนอยู่ใต้ท้องรถ หน้าผากด้านขวายุบ คางแตก แขนซ้ายหัก
ผลงานการแสดง

| ภาพยนตร์ |
| --- | --- | --- | --- |

| ปี พ.ศ. | เรื่อง | รับบท |  |
| 2528 | สองพี่น้อง | เคน (พระรอง) |  |
| 2529 | นายร้อยสอยดาว | วัลลภ (พระเอก) |  |
| 2529 | สองโหลยี่สิบห้า | ตัน (พระเอกร่วม) |  |
| 2529 | รักหน่อยน่า | แม็ก (พระเอก) |  |
| 2530 | กว่าจะรู้เดียงสา | หมอสุริยา (ภาพยนตร์เรื่องสุดท้าย) |  |

คู่กรรม (2531) ถูกวางตัวรับบทเป็น โกโบริ (พระเอก) แต่เสียชีวิตก่อนถ่ายทำ วรุฒ วรธรรม จึงมารับบทแสดงแทน
เครื่องราชอิสริยาภรณ์

พ.ศ. 2528 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 5 เบญจมาภรณ์ช้างเผือก (บ.ช.)
ประเทศเลบานอน

ประเทศในเอเชียตะวันตก
33°50′N 35°50′E﻿ / ﻿33.833°N 35.833°E﻿ / 33.833; 35.833
| สาธารณรัฐเลบานอน ٱلْجُمْهُورِيَّةُ ٱللُّبْنَانِيَّةُ (อาหรับ)  République libanaise (ฝรั่งเศส) |
| --- | --- |
   ธงชาติ     ตราแผ่นดิน  
เพลงชาติ: "เพลงชาติเลบานอน"
ที่ตั้งของประเทศเลบานอน (สีเขียว)

เมืองหลวง และเมืองใหญ่สุด: เบรุต 33°54′N 35°32′E﻿ / ﻿33.900°N 35.533°E﻿ / 33.900; 35.533
ภาษาราชการ: อาหรับ
: ฝรั่งเศส
ภาษาท้องถิ่น: อาหรับเลบานอน
กลุ่มชาติพันธุ์  (ค.ศ. 2021): 95% อาหรับ 4% อาร์มีเนีย 1% อื่น ๆ
ศาสนา  (ประมาณการ): อิสลาม ~28.7% ซุนนี ~28.4% ชีอะฮ์ ~0.6% นิกายอื่น ๆ  (อะละวีและอิสมาอีลียะฮ์) คริสต์ ~22% มารอนคาทอลิก ~8% กรีกออร์ทอดอกซ์ ~5% เมลไคต์คาทอลิก ~4% อาร์มีเนีย (Apostolicและคาทอลิก) ~1% ชนกลุ่มน้อย (จาคอไบต์, ซีเรียคาทอลิก, ACOE, แคลเดียน, ละตินคาทอลิกและคอปติก) ~1% อีแวนเจลิคัล ดรูซ ~5.2% ดรูซ
การปกครอง: รัฐเดี่ยว สาธารณรัฐระบบรัฐสภาที่มีการกระจายอำนาจทางการเมืองตามสังกัดศาสนา

• ประธานาธิบดี : โฌแซ็ฟ อาอูน
• นายกรัฐมนตรี : นะญีบ มีกอตี
• ประธานรัฐสภา : นะบีฮ์ บัรรี
 
สภานิติบัญญัติ: รัฐสภา
ก่อตั้ง

• เกรตเตอร์เลบานอน : 1 กันยายน ค.ศ. 1920
• ก่อตั้งรัฐธรรมนูญ : 23 พฤษภาคม ค.ศ. 1926
• ประกาศเอกราช : 22 พฤศจิกายน ค.ศ. 1943
• สิ้นสุดการเป็นอาณัติฝรั่งเศส : 24 ตุลาคม ค.ศ. 1945
• ฝรั่งเศสถอนทัพ : 17 เมษายน ค.ศ. 1946
• อิสราเอลถอนทัพ : 24 พฤษภาคม ค.ศ. 2000
• ซีเรียถอนทัพ : 30 เมษายน ค.ศ. 2005
 
พื้นที่
• รวม: 10,452 ตารางกิโลเมตร (4,036 ตารางไมล์) (อันดับที่ 161)
• แหล่งน้ำ (%): 1.8
ประชากร
• ค.ศ. 2022 ประมาณ: 5,296,814 (อันดับที่ 122)
• ความหนาแน่น: 560 ต่อตารางกิโลเมตร (1,450.4 ต่อตารางไมล์) (อันดับที่ 21)
จีดีพี (อำนาจซื้อ) : ค.ศ. 2020 (ประมาณ)
• รวม:  78.910 พันล้านดอลลาร์สหรัฐ
• ต่อหัว:  11,561 ดอลลาร์สหรัฐ
จีดีพี (ราคาตลาด) : ค.ศ. 2020 (ประมาณ)
• รวม:  19.008 พันล้านดอลลาร์สหรัฐ
• ต่อหัว:  2,785 ดอลลาร์สหรัฐ
จีนี (ค.ศ. 2011):  31.8 ปานกลาง
เอชดีไอ (ค.ศ. 2021):  0.706 สูง · อันดับที่ 112
สกุลเงิน: ปอนด์เลบานอน (LBP)
เขตเวลา: UTC+2 (เวลายุโรปตะวันออก)
• ฤดูร้อน (เวลาออมแสง): UTC+3 (เวลาออมแสงยุโรปตะวันออก)
ขับรถด้าน: ขวามือ
รหัสโทรศัพท์: +961
โดเมนบนสุด: .lb
เลบานอน (อังกฤษ: Lebanon; อาหรับ: لُبْنَان; ฝรั่งเศส: Liban) หรือชื่ออย่างเป็นทางการคือ สาธารณรัฐเลบานอน (อังกฤษ: Republic of Lebanon, Lebanese Republic; อาหรับ: ٱلْجُمْهُورِيَّةُ ٱللُّبْنَانِيَّةُ; ฝรั่งเศส: République libanaise) เป็นประเทศในภูมิภาคเอเชียตะวันตกเฉียงใต้ ติดกับทะเลเมดิเตอร์เรเนียน และถือเป็นหนึ่งใน 15 ดินแดนที่ประกอบเป็น "แหล่งกำเนิดแห่งมนุษยชาติ" (Cradle of Humanity) เลบานอนมีพรมแดนติดกับประเทศซีเรียและประเทศอิสราเอล พรมแดนที่ติดกับประเทศอิสราเอลได้รับการรับรองจากองค์การสหประชาชาติแล้ว แต่พื้นที่บางส่วน เรียกว่า "ชีบาฟามส์" (Shebaa Farms) ตั้งอยู่ในที่ราบสูงโกลันยังคงครอบครองโดยอิสราเอล ซึ่งอ้างว่าเป็นพื้นที่ของซีเรีย กองทัพต่อต้านอ้างว่า "ชีบาฟามส์" เป็นพื้นที่ของเลบานอน และในบางโอกาสก็โจมตีที่มั่นของอิสราเอลภายในพื้นที่ดังกล่าว นอกจากนี้ ซีเรียบำรุงรักษากองทัพที่มีทหารประมาณ 14,000 นายในเลบานอน ชาวเลบานอนที่สนับสนุนเลบานอนอ้างว่าเป็นการอยู่อย่างถูกต้องเนืองจากรัฐบาลเลบานอนได้ขอไว้ ตอนเริ่มสงครามกลางเมืองเมื่อ พ.ศ. 2518 (ค.ศ. 1975) ผู้ที่ไม่เห็นด้วยอ้างว่า การอยู่ของซีเรียเป็นประหนึ่งการยึดครองโดยอำนาจต่างชาติ
ประวัติศาสตร์

เลบานอนอยู่ภายใต้การปกครองของฝรั่งเศส และได้รับเอกราชเมื่อวันที่ 22 พฤษภาคม 1943 หลังจากนั้น เลบานอนได้พัฒนาประเทศจนสามารถรักษาความเป็นศูนย์กลางด้านการค้า การเงินศิลปะและวัฒนธรรมของภูมิภาคตะวันตกเฉียงใต้นับตั้งแต่อดีตไว้ได้ อย่างไรก็ดี ในช่วง ค.ศ. 1975 – 1991 เลบานอนตกอยู่ภายใต้ภาวะสงครามกลางเมือง มีความขัดแย้งระหว่างกลุ่มอาหรับและกลุ่มคริสเตียนในเลบานอน ในที่สุด ทุกฝ่ายสามารถหาข้อยุติและร่วมกันพัฒนาฟื้นฟูประเทศหลังจากภาวะสงครามกลางเมืองอีกครั้ง
ซีเรียเป็นประเทศที่มีอิทธิพลต่อเลบานอนมากที่สุด โดยเฉพาะด้านความมั่นคงและการต่างประเทศ โดยซีเรียได้ส่งกองกำลังรักษาความสงบอยู่ในเลบานอนประมาณ 30,000 คน และจากความสัมพันธ์ที่แนบแน่นดังกล่าว ทำให้กรณีพิพาทเรื่องดินแดนระหว่างซีเรีย เลบานอนกับอิสราเอลไม่มีความคืบหน้า
การเมืองการปกครอง

เลบานอนมีระบอบการปกครองแบบสาธารณรัฐ มีประธานาธิบดีเป็นประมุข
การเมืองการปกครอง > บริหาร

ฝ่ายบริหารประกอบด้วยคณะรัฐมนตรี 16 นาย มีนายกรัฐมนตรีเป็นหัวหน้าฝ่ายบริหาร
การเมืองการปกครอง > นิติบัญญัติ

รัฐสภาแห่งชาติ (National Assembly) มีสมาชิก 128 คน มีวาระดำรงตำแหน่ง 4 ปี (ประธานรัฐสภาแห่งชาติควรเป็นมุสลิมนิกาย Shi’a)
การเมืองการปกครอง > ตุลาการ

ฝ่ายตุลาการมี 4 ศาล ได้แก่ ศาลที่พิจารณาคดีเกี่ยวกับพลเรือนและการพาณิชย์ 3 ศาล และศาลที่พิจารณาคดีเกี่ยวกับคดีอาญาอีก 1 ศาล
การแบ่งเขตการปกครอง

เลบานอนแบ่งเป็น 6 เขตผู้ว่า หรือ มุฮาฟาซอต (mohafazat, เอกพจน์ มุฮาฟาเซาะห์ - mohafazah) ซึ่งแบ่งเป็นเขตย่อยลงไปอีก 25 เขต หรือ อักฎิยะห์ (Aqdya, เอกพจน์ - กอฎออ์ [qadaa]) , และแบ่งเป็นเทศบาลต่าง ๆ ที่รวมหลายเมืองหรือหมู่บ้าน (เมืองหลวงของเขตผู้ว่าจะเป็นตัวเอน)
เขตผู้ว่าเบรุต (Beirut Governorate) :
เบรุต
เขตผู้ว่าภูเขาเลบานอน (Governorate of Mount Lebanon) :
บาบดา (Baabda) (บาบดา [Baabda])
อเลย์ (Aley) (อเลย์ [Aley])
เมตน์ (Metn) (จเดเดห์ [Jdeideh])
เคเซอร์วัน (Keserwan) (จูนิเยะห์ [Jounieh])
ชูฟ (Chouf) (เบเตดดีน [Beiteddine])
จเบล (Jbeil) (บิบลอส [Byblos])
เขตผู้ว่าเลบานอนเหนือ (Governorate of North Lebanon) :
ตรีโปลี (Tripoli) (ตรีโปลี [Tripoli])
อัคคาร์ (Akkar) (ฮัลบา [Halba])
ซการ์ตา (Zgharta) (ซการ์ตา [Zgharta] / เอห์เดน [Ehden])
บชาร์ริ (Bsharri) (บชาร์ริ [Bsharri])
บาตรูน (Batroun) (บาตรูน [Batroun])
คูรา (Koura) (อัมยูน [Amyoun])
มานเยห์-ดานน์เยห์ (Manyeh-Dannyeh) (มานเยห์ [Manyeh] / เซร์ดดานน์เยห์ [Seirddanyeh])
เขตผู้ว่าเบกา (Governorate of Beqaa) :
ซาห์เลห์ (Zahleh) (ซาห์เลห์ [Zahleh])
บะอัลเบค (Baalbek) (บะอัลเบค [Baalbek])
เฮอร์เมล (Hermel) (เฮอร์เมล [Hermel])
ราชายา (Rashaya) (ราชายา [Rashaya])
เบกาตะวันตก (Western Beqaa) (เจบเจนนีน [Jebjennine]/ ซากบีน [Saghbine])
เขตผู้ว่าเลบานอนใต้ (Governorate of South Lebanon) :
ซีดอนหรือไซดา (Sidon, Saida) (ซีดอน [Sidon])
เจซซีน  (Jezzine) (เจซซีน [Jezzine])
ไทร์ (Tyre) (ไทร์ [Tyre])
เขตผู้ว่านาบาตีเยะห์ (Governorate of Nabatyeh) :
นาบาตีเยะห์ (Nabatyeh) (นาบาตเยห์ [Nabatyeh])
มาร์เจยูน  (Marjeyoun) (มาร์เจยูน [Marjeyoun])
ฮัสบายา (Hasbaya) (ฮัสบายา [Hasbaya])
เบนต์จเบล (Beintjbeil) (เบนต์จเบล [Beintjbeil])
ประชากร

ประชากรส่วนใหญ่เป็นชาวอาหรับ
ประชากร > ศาสนา

ศาสนาอิสลามร้อยละ 10 ศาสนาคริสต์ร้อยละ 90